Poplave u Pakistanu 2022.
Od juna 2022. godine u poplavama u Pakistanu poginula je najmanje 1.191 osoba, uključujući 399 djece. Poplave su uzrokovane jačim od uobičajenih monsunskih kiša i topljenjem glečera koji je uslijedio nakon jakog toplotnog vala, a sve to je povezano s klimatskim promjenama. To je najsmrtonosnija poplava na svijetu od poplava u Južnoj Aziji 2017. i opisana je kao najgora u historiji zemlje. Pakistan je 25. avgusta proglasio vanredno stanje zbog poplava. Do 29. avgusta pakistanski ministar klimatskih promjena rekao je da je oko 'jedna trećina' zemlje pod vodom, što pogađa 33 miliona ljudi. Vlada Pakistana procijenila je gubitak od 10 milijardi američkih dolara do sada od poplava širom zemlje. Do 2. septembra, broj umrlih je premašio 1.200. Evropska svemirska agencija potvrdila je putem satelitskih snimaka da je više od trećine Pakistana trenutno potopljeno. U augustu 2022. godine, šest vojnih oficira poginulo je u padu helikoptera tokom operacije pomoći u poplavama. Iznenadne poplave su se također dogodile u obližnjim pograničnim područjima Indije i Afganistana.  